Príloha I

**Vykonávanie operačného programu Technická pomoc pre programové obdobie 2014 – 2020 v rokoch 2014 – 2015**

1. **Prehľad o vykonávaní programu**

Operačný program Technická pomoc pre programové obdobie 2014 – 2020 (ďalej aj „OP TP 2014 – 2020“) bol schválený Európskou komisiou dňa 15. 12. 2014.

Implementáciu OP TP zabezpečuje Úrad vlády SR, ktorý bol uznesením vlády SR   
č. 233/2014 zo dňa 14. mája 2014 schválený ako Riadiaci orgán pre OP TP (ďalej aj „RO OP TP“).

Globálnym cieľom OP TP je vytvorenie vysoko odbornej a efektívnej podpory pre riadenie a implementáciu európskych štrukturálnych a investičných fondov (ďalej aj „EŠIF“) dobudovaním efektívneho systému regulácie EŠIF, zvýšením kvality administratívnych kapacít podieľajúcich sa na riadení, kontrole a audite EŠIF a ochrane finančných záujmov Európskej únie.

Aktivity OP TP 2014 – 2020 sa budú realizovať v rámci dvoch prioritných osí a špecifických cieľov:

**Prioritná os 1: Riadenie, kontrola a audit EŠIF**

Špecifický cieľ 1: Zabezpečiť stabilizáciu pracovníkov subjektov zapojených do systému riadenia, kontroly a auditu EŠIF;

Špecifický cieľ 2: Zabezpečiť účinné informovanie a publicitu;

Špecifický cieľ 3: Implementovať správny a transparentný systém riadenia, kontroly a auditu EŠIF;

**Prioritná os 2: Systémová a technická podpora**

Špecifický cieľ 1: Zvýšenie kvality, štandardu a dostupnosti IS pre EŠIF.

V počiatočnej fáze implementácie EŠIF sa RO OP TP sústredil predovšetkým na prípravu riadiacej a programovej dokumentácie, ktorá tvorí základný predpoklad na realizáciu OP TP a na činnosti súvisiace s ukončovaním programového obdobia 2007 – 2013. Z toho dôvodu nevyhlásil v rokoch 2014 – 2015 žiadne vyzvania pre prijímateľov a v uvedenom období nedošlo preto ku kontrahovaniu ani k následnému čerpaniu alokácie OP TP 2014 – 2020.

Vzhľadom na skutočnosť, že v období 2014 – 2015 neboli na certifikačný orgán (ďalej aj „CO“) predložené na schválenie žiadne výdavky v rámci súhrnných žiadostí o platbu, CO nevykonal žiadnu certifikáciu výdavkov za programové obdobie 2014 – 2020.

K 31. 12. 2015 boli na účty certifikačného orgánu prijaté počiatočné zálohové platby v celkovej výške 3 181 438,24 EUR za zdroj EÚ. Počiatočná zálohová platba bola prijatá v dvoch identických tranžiach (28. 01. 2015 a 06. 02. 2015) vo výške 1 590 719,12 EUR za zdroj EÚ.

V období september 2015 – november 2015 bol vykonaný v rámci OP TP vládny audit pripravenosti č. A641, ktorýidentifikovaných na úrovni riadiaceho orgánu 11 nedostatkov   
(z toho 9 systémových) a na úrovni platobnej jednotky 6 nedostatkov (z toho 4 systémové). Riadiaci orgán OP TP a platobná jednotka prijali opatrenia na nápravu nedostatkov zistených vládnym auditom, ktoré spočívali v zapracovaní odporúčaní auditnej skupiny do riadiacej dokumentácie.

Audity Európskej komisie a Európskeho dvora audítorov neboli v sledovanom období vykonané.

1. **Pokrok v kontrahovaní a čerpaní finančných prostriedkov programu (podpora EÚ + národné spolufinancovanie)**

|  |  |  |  |  |  |  |
| --- | --- | --- | --- | --- | --- | --- |
| **Operačný program/program spolupráce** | **Celková alokácia**  **2014 - 2020**  **EUR** | **Kontrahovanie k 31.12. roku n**  **EUR** | **Podiel kontrahovania**  **na záväzku**  **2014 - 2020**  **%** | **Ročný nárast** | | **Nezakontrahovaný zostatok alokácie**  **EUR** |
| **EUR** | **p.b.** |
| 1 | 2 | 3 = 2/1 | 4 | 5 | 6 = 1-2 |
| **Prioritná os/priorita Únie** |  |  |  |  |  |  |
| **Prioritná os 1** | **134 573 707** | **0** | **0** | **N/A** | **N/A** | **134 573 707** |
| **Prioritná os 2** | **52 569 720** | **0** | **0** | **N/A** | **N/A** | **52 569 720** |
| **Spolu** | **187 143 427** | **0** | **0** | **N/A** | **N/A** | **187 143 427** |

|  |  |  |  |  |  |  |
| --- | --- | --- | --- | --- | --- | --- |
| **Operačný program/program spolupráce** | **Celková alokácia**  **2014 - 2020**  **EUR** | **Čerpanie k 31.12.**  **roku n**  **EUR** | **Podiel čerpania**  **na záväzku**  **2014 - 2020**  **%** | **Ročný nárast** | | **Nevyčerpaný zostatok alokácie**  **EUR** |
| **EUR** | **p.b.** |
| 1 | 2 | 3 = 2/1 | 4 | 5 | 6 = 1-2 |
| **Prioritná os/priorita Únie** |  |  |  |  |  |  |
| **Prioritná os 1** | **134 573 707** | **0** | **0** | **N/A** | **N/A** | **134 573 707** |
| **Prioritná os 2** | **52 569 720** | **0** | **0** | **N/A** | **N/A** | **52 569 720** |
| **Spolu** | **187 143 427** | **0** | **0** | **N/A** | **N/A** | **187 143 427** |

1. **Príklady úspešne realizovaných projektov za vykazované obdobie 2014 – 2015**

Vzhľadom na skutočnosť, že Riadiaci orgán OP TP nevyhlásil v období 2014 – 2015 žiadne vyzvania pre prijímateľov, nebolo možné predkladať žiadosti o nenávratný finančný príspevok a z toho dôvodu nedošlo počas vykazovaného obdobia k realizácii projektov v rámci OP TP pre programové obdobie 2014 – 2020.

Riadiaci orgán OP TP plánuje vyhlásenia vyzvaní pre prijímateľov z OP TP v priebehu roka 2016 a v prvej polovici roka 2017.

Príklady úspešne realizovaných projektov budú uvedené v ďalších výročných správach   
OP TP.